Baraba (kutoka Kiaramu bar abba בר אבא, yaani "mwana wa baba") alikuwa mwanamume wa Israeli katika karne ya 1 BK. Ni maarufu hasa kwa sababu katika Injili, inaposimuliwa hukumu ya Ponsyo Pilato dhidi ya Yesu mjini Yerusalemu, inaelezwa kwamba Wayahudi waliokuwepo walimuomba Pilato kwamba kwa ajili ya Pasaka awaachie huru Baraba, si Yesu, ambaye hatimaye alisulubiwa (Mk 15:6-15; Lk 23:13-25; Yoh 18:38-19:16). Habari ya Math 27:25, kwamba hao walijitakia damu ya Yesu iwe juu yao (yaani walichukua jukumu la kifo chake badala ya Pilato aliyekuwa hataki kukiagiza), ilichangia baadaye chuki na dhuluma za baadhi ya Wakristo dhidi ya Wayahudi. Baraba alikuwa gerezani kama mpigania uhuru (Mk 15:7; Lk 23:19; Yoh 18:40). Evans, Craig A. (2012-02-06). Matthew. Cambridge University Press, 452–. ISBN 9780521812146. Retrieved on 27 May 2015.  Pope Benedict XVI (2011). Jesus of Nazareth. Retrieved on 2011-04-18.  Pope Benedict XVI Points Fingers on Who Killed Jesus (March 2, 2011). Jalada kutoka ya awali juu ya 2012-03-07. Iliwekwa mnamo 2012-09-28.